Critica biblic

Le **critica biblic** es normalmente le tentativas del eruditos de comprender le significato e relebantia del Biblia per le medio de divergente praradigmas e approches technic. Il ha octo typos major de tal analyse del Biblia. Compara]]: Critica textual, Critica del formas, Critica structural, Critica historic, Critica del redaction, Critica del fontes, Critica litterari, Critica sociologic. Vide alsi: Critica alte, e Poststructuralismo.

## Critica alte
Le critica alte (Higher Criticism) es le critica del Biblia que appareva primo in le ultime parte del annos 1800, fundate super presuppositiones naturalista e modernista. Toto lo que es supernatural es considerate un elemento mythologic del Scriptura, le qual require un explication cultural o natural. Vide: Naturalismo, Modernismo. Simile a: Jesuologia, Jesus Historic. Contrasta con Critica basse.

## Critica litterari
Le critica litterari es un branca del exegese que studia le pertinentia de textos biblic a determinate fontes, specialmente ille libros que se compone de diverse stratos de fontes, como, p. ex. le Evangelios e le Pentateucho. Illo essaya, in ultra, de distinguer inter le partes litterari original de un texto e le subsequente additiones litterari. Illo es, de facto, un examination del Scriptura que cerca de discerner le significato e le relevantia del Biblia per le mesme sorta de analyse utilisate pro litteratura non inspirate. 

Le solution del problemas litterari e critic permitte al exegeta de melio comprender le texto o le libro, considerante lo chronologicamente e sur le nivello del contentos, in le insimul del mundo del Vetule Testamento o del Nove Testamento, e in distinguer inter aspectos principal e secundari.

**Compara con:**

Critica textual, Critica del formas, Critica structural, Critica historic, Critica del redaction, Critica del fontes, Critica sociologic.

## Critica sociologic
Le critica sociologic es le examination del Scripturas que cerca de discerner le significato del Biblia per le theorias sociologic e le anthropologia cultural. Compara: Critica textual, Critica del formas, Critica structural, Critica historic, Critica del redaction, Critica del fontes, Critica litterari.

## Critica structural
Le critica structural es le examination del Scriptura que cerca de discerner le significato del Biblia per comprehender le structuras linguistic del texto. Fundate sur le scriptos del erudito switze Ferdinand de Saussure in le prime parte del 1900. Compara: Critica textual, Critica del formas, Critica historic, Critica del redaction, Critica del fontes, Critica litterari, Critica sociologic.

## Authenticitate
Le **authenticitate** es le esser authentic; verace, original, genuin. P. ex. "Le autenticitate de un declaration, de un obra, de un sentimento". **Authenticitate** e **inautenticitate** non es terminos multo bon, ma illos es utilisate per le critica del fontes e le **critica litterari**. Le distinction inter "authentic" e "inauthentic" deberea servir pro discerner le partes original de un texto o de un fonte scribite ab le additiones successive, o plus tosto a denegar a un autor le paternitate de un scripto que se presenta sub su nomine (p. ex. le epistolas pastoral de Paulo). Il es importante rememorar que hic se tracta de observationes de character litterari, e, a vices, anque historic, que, in omne caso, non comporta judicamentos sur le nivello theologic. Il esserea melior utilisar un altere terminologia, in distinguer inter texto primari e ampliamentos secundari.

## Vide etiam
* Critica del fontes
* Critica del formas
* Critica del redaction
* Critica historic
* Critica textual